3. การประกอบธุรกิจของแต่ละสายผลิตภัณฑ์

 3.1 ลักษณะบริการ

 ธุรกิจท่าเทียบเรือ

บริษัท บางปะกง เทอร์มินอล จำกัด (มหาชน) “บริษัท”ประกอบธุรกิจการให้บริการท่าเทียบเรือ
และบริการอื่นๆ ที่เกี่ยวข้องกับการขนส่งสินค้าทางทะเล
โดยลูกค้าของบริษัทจะมีทั้งลูกค้าที่เป็นเจ้าของเรือ
เจ้าของตู้สินค้าและผู้นำเข้าและส่งออกสินค้าระหว่างประเทศ
ทั้งนี้บริษัทจะให้บริการท่าเทียบเรือกับลูกค้าที่เป็นเจ้าของเรือขนส่งตู้คอนเทนเนอร์ระหว่างประเทศในเส้นทางการเดินเรือระหว่างประเทศไทย
ฮ่องกง มาเลเซีย ฟิลิปปินส์ สิงคโปร์ สาธารณรัฐประชาชนจีน และบรูไน
โดยตู้คอนเทนเนอร์ที่บรรทุกในเรือดังกล่าวมีทั้งตู้เปล่าและตู้ที่บรรจุสินค้าเพื่อการนำเข้าและส่งออกตามเส้นทางการเดินเรือดังกล่าวข้างต้น
รวมทั้งใช้บริการอื่นๆภายในท่าเทียบเรือของบริษัทอันได้แก่ บริการโรงพักสินค้า ขนถ่ายสินค้า
บรรจุและแยกสินค้า ซ่อมแซมตู้สินค้า และบริการอื่นๆ ที่เกี่ยวข้อง

อย่างไรก็ตามในการให้บริการบางประเภทภายในท่าเทียบเรือนั้น
บริษัทได้ว่าจ้างบุคคลภายนอกให้ดำเนินการแทน ได้แก่ การสำรวจตู้คอนเทนเนอร์
การขนส่งตู้คอนเทนเนอร์ และการบรรจุและแยกสินค้า ซึ่งต้องใช้แรงงานจำนวนมาก
ทั้งนี้เพื่อลดภาระในการบริหารงานด้านบุคคล และค่าใช้จ่ายอื่นๆที่เกี่ยวข้อง
(รายละเอียดพิจารณาได้จากข้อ 5.2)

ท่าเทียบเรือของบริษัทตั้งอยู่ที่ เลขที่ 8/1 หมู่ที่ 8 ถนนสุขุมวิท (บางนา-ตราด) กม. 52
ตำบลท่าข้าม อำเภอบางปะกง จังหวัดฉะเชิงเทรา
ท่าเทียบเรือมีลักษณะเป็นสะพานยื่นออกไปในแม่น้ำบางปะกงยาวประมาณ 147 เมตร
มีความกว้างหน้าท่าประมาณ 30 เมตร ความยาวหน้าท่าเรือประมาณ 148 เมตร
ระดับความลึกหน้าท่า 8 เมตร จากระดับน้ำทะเลปานกลาง มีร่องน้ำลึกประมาณ 9 เมตร
วัดจากระดับน้ำทะเลปานกลาง สามารถรับเรือสินค้าระวางขับน้ำสูงสุดขนาด 10,000 เดทเวทตัน
(DWT)

ตั้งแต่ต้นปี 2549 บริษัทได้ขยายการบริการโดยการรับเรือชายฝั่งที่บรรทุกตู้คอนเทนเนอร์ในเส้นทาง
สุราษฏร์ธานี บางปะกง
โดยลูกค้าจะทำการขนส่งสินค้าที่บรรจุในตู้คอนเทนเนอร์มาใช้บริการที่ท่าเรือของบริษัทโดยเรือชายฝั่งเพื่อรอการขนส่งต่อไปยังต่างประเทศโดยเรือขนส่งสินค้าระหว่างประเทศที่เข้าเทียบท่าเรือของบริษัทอีกทอดหนึ่ง
ทั้งนี้เพื่อเป็นการรองรับภาวะราคาน้ำมันผันผวน
ซึ่งลูกค้าที่เข้ามาใช้บริการได้เล็งเห็นถึงประโยชน์ของการขนส่งทางน้ำที่สามารถทำให้ลดต้นทุนการขนส่งได้อย่างมาก
เมื่อเปรียบเทียบกับการขนส่งทางบก
เพราะการขนส่งทางน้ำโดยเรือชายฝั่งสามารถบรรทุกตู้คอนเทนเนอร์ได้โดยเฉลี่ยคราวละประมาณ
170 TEUS สำหรับเรือสินค้าระวางขับน้ำสูงสุดขนาดประมาณ 1,600 – 2,000 เดทเวทตัน
(DWT) ในขณะที่การขนส่งทางบกสามารถบรรทุกตู้คอนเทนเนอร์ได้คราวละ 4 TEUS เท่านั้น

ปริมาณเรือสินค้าที่ใช้บริการท่าเทียบเรือของบริษัทในระยะ 5 ปีที่ผ่านมา เป็นดังนี้

+----------------+---------------------------+-------------------------+
| ปี              | จำนว                      | จำ                      |
|                | นเรือต่างประเทศที่เทียบท่า (ลำ) | นวนเรือชายฝั่งที่เทียบท่า (ลำ) |
+----------------+---------------------------+-------------------------+
| 2545           | 202                       | -                       |
+----------------+---------------------------+-------------------------+
| 2546           | 218                       | -                       |
+----------------+---------------------------+-------------------------+
| 2547           | 244                       | -                       |
+----------------+---------------------------+-------------------------+
| 2548           | 201                       | -                       |
+----------------+---------------------------+-------------------------+
| 2549           | 143                       | 135                     |
+----------------+---------------------------+-------------------------+

บริษัทสามารถให้บริการรองรับจำนวนตู้สินค้าได้เต็มกำลังความสามารถที่ 250,000 TEUS ต่อปี
ทั้งนี้จำนวนตู้ที่ขนถ่ายผ่านท่าเทียบเรือของบริษัทในระยะ 5 ปีที่ผ่านมา เป็นดังนี้

+------------+--------------------+-----------------+-----------------+
|            | ปริมา               |                 |                 |
|            | ณตู้คอนเทนเนอร์ (TEU) |                 |                 |
+============+====================+=================+=================+
| ปี          | ตู้หนัก               | ตู้เปล่า           | รวม             |
+------------+--------------------+-----------------+-----------------+
| 2545       | 36,285             | 46,895          | 83,180          |
+------------+--------------------+-----------------+-----------------+
| 2546       | 35,453             | 62,336          | 97,789          |
+------------+--------------------+-----------------+-----------------+
| 2547       | 47,829             | 77,511          | 125,340         |
+------------+--------------------+-----------------+-----------------+
| 2548       | 44,621             | 60,540          | 105,161         |
+------------+--------------------+-----------------+-----------------+
| 2549       | 39,456             | 40319           | 79,775          |
+------------+--------------------+-----------------+-----------------+

หมายเหตุ : TEU (Twenty-foot equivalent unit)
เป็นหน่วยมาตรฐานที่ใช้วัดขีดความสามารถของเรือสินค้าและท่าเทียบเรือ

บริษัทมีโรงพักสินค้าและลานพักตู้สินค้าของบริษัทมีพื้นที่รวมทั้งสิ้น 137,580 ตารางเมตร
สามารถรองรับตู้สินค้าได้ทั้งสิ้นจำนวน 15,000 TEUS โดยแบ่งเป็นดังนี้

+--------------------------------+-----------------+-------------------+
| ประเภทของคลังสินค้า               | จำนวนอาคาร      | จำนวนพื้นที่          |
|                                |                 | (ตารางเมตร)       |
+================================+=================+===================+
| อาคารโรงพักสินค้า                 | สินค้าขาเข้า 2 หลัง | 12,200            |
|                                | ^(1/)           |                   |
|                                |                 | 5,000             |
|                                | สินค้าขาออก 1 หลัง |                   |
|                                | ^(2/)           |                   |
+--------------------------------+-----------------+-------------------+
| พื้นที่ลานพักตู้สินค้า                  |                 | 119,330           |
|                                |                 |                   |
| (                              |                 |                   |
| รวมพื้นที่ในและนอกเขตทำเนียบเท่าเรือ) |                 |                   |
+--------------------------------+-----------------+-------------------+
| พื้นที่เก็บสินค้าอันตราย ^(2/)         |                 | 150               |
+--------------------------------+-----------------+-------------------+
| พื้นที่เก็บตู้สินค้าห้องเย็น ^(2/)        |                 | 900               |
+--------------------------------+-----------------+-------------------+
| รวม                            |                 | 137,580           |
+--------------------------------+-----------------+-------------------+

หมายเหตุ : 1/ โรงพักสินค้าขาเข้า 2 หลัง ตั้งอยู่ทั้งในและนอกเขตทำเนียบท่าเรือ
โดยอาคารที่อยู่ในเขตทำเนียบท่าเรือมีพื้นที่ 7,200 ตารางเมตร
และอาคารที่อยู่นอกเขตทำเนียบท่าเรือมีพื้นที่ 5,000 ตารางเมตร
ซึ่งในปัจจุบันบริษัทได้ปรับพื้นที่โรงพักสินค้าขาเข้าในเขตทำเนียบท่าเรือประมาณร้อยละ 65
ของพื้นที่โรงพักสินค้ามาใช้เป็นพื้นที่สำหรับโรงพักสินค้าขาออก

2/ ตั้งอยู่นอกเขตทำเนียบท่าเรือ

นอกจากนี้ในการประกอบธุรกิจบริษัทได้รับใบอนุญาตจากหน่วยงานที่เกี่ยวข้อง เพื่อดำเนินการต่างๆ
รวมทั้งได้รับบัตรส่งเสริมการลงทุน โดยได้รับสิทธิประโยชน์ด้านภาษีจนถึงวันที่ 29 มิถุนายน 2550
(รายละเอียดของใบอนุญาตและบัตรส่งเสริมการลงทุน พิจารณาได้จากรายละเอียดในข้อ 5.2 )
จากอดีตที่ผ่านมาบริษัทได้ปฏิบัติตามกฎระเบียบและเงื่อนไขที่กำหนดในใบอนุญาตต่างๆอย่างเคร่งครัด
ซึ่งผู้บริหารของบริษัทเชื่อมั่นว่าบริษัทจะไม่มีปัญหาในการขอต่ออายุของใบอนุญาตต่างๆ

 ธุรกิจขนส่งในประเทศ

บริษัท บีทีซี โคสทอล จำกัด “บีทีซี โคสทอล”
จัดตั้งขึ้นเพื่อประกอบกิจการขนส่งสินค้าในประเทศทางทะเล ปัจจุบันมีเรือลากจูงจำนวน 2 ลำ
บริการนำร่องให้กับเรือบรรทุกตู้คอนเทนเนอร์ที่เข้าเทียบท่าเรือบางปะกง ตั้งแต่เดือน สิงหาคม
2547 โดยมีเส้นทางระหว่างจุดทอดสมอแม่น้ำบางปะกง กับ ท่าเรือบางปะกง
และเรือลำเลียงจำนวน 4 ลำ ซึ่งเริ่มทำการขนส่งสินค้าทั่วไป ตั้งแต่เดือน มีนาคม 2547 บีทีซี
โคสทอลได้รับบัตรส่งเสริมการลงทุน โดยได้รับสิทธิประโยชน์ด้านภาษีสำหรับกำไรสุทธิไม่เกินร้อยละ
100 ของเงินลงทุนมีกำหนดเวลา 8 ปี

ธุรกิจขนส่งระหว่างประเทศ

บริษัท แพลทตินั่ม คอนเทนเนอร์ไลน์ส จำกัด “แพลทตินั่ม” ซึ่งปัจจุบันเป็นบริษัทย่อย
ประกอบกิจการขนส่งสินค้าระหว่างประเทศทางทะเล มีเรือบรรทุกตู้คอนเทนเนอร์จำนวน 1 ลำ
แพลทตินั่มมีบริษัทย่อยทั้งหมด 3 บริษัท ได้แก่ บริษัท แพลทตินั่ม เจด จำกัด “เจด”, บริษัท
แพลทตินั่ม ไดมอนด์ จำกัด “ไดมอนด์” และบริษัท แพลทตินั่ม เอ็มเมอรัลด์ จำกัด “เอ็มเมอรัลด์”
โดยแพลทตินั่มลงทุนใน เจดและไดมอนด์ ในสัดส่วนร้อยละ 100 และแพลทตินั่มลงทุนร่วมกับบริษัทใน
เอ็มเมอรัลด์ในสัดส่วนร้อยละ 55 : 45 สรุปกองเรือของกลุ่มแพลทตินั่มมีทั้งหมดจำนวน 4 ลำ
เนื่องจากแต่ละบริษัทมีเรือบริษัทละ 1 ลำ
ทุกลำเป็นเรือสัญชาติไทยและขนส่งสินค้าในเส้นทางการเดินเรือในแถบเอเชียเหนือ

ทั้งนี้ทุกบริษัทได้รับบัตรส่งเสริมการลงทุน
โดยได้รับสิทธิประโยชน์ด้านภาษีสำหรับกำไรสุทธิไม่เกินร้อยละ 100 ของเงินลงทุนมีกำหนดเวลา 8
ปี

 3.2 การตลาดและภาวะการแข่งขัน

 3.2.1 ลักษณะลูกค้าและกลุ่มลูกค้าเป้าหมายของบริษัท

 ธุรกิจท่าเทียบเรือ

ลักษณะลูกค้าและกลุ่มลูกค้าเป้าหมายของบริษัท ได้แก่ บริษัทที่เป็นเจ้าของเรือ
เจ้าของตู้สินค้าและผู้นำเข้าและส่งออกสินค้าทางเรือ
ซึ่งลูกค้าเหล่านี้เป็นลูกค้าที่ขนส่งสินค้าทางเรือเป็นหลัก
โดยขนส่งสินค้าที่นำเข้าและส่งออกตามเส้นทางการเดินเรือระหว่างประเทศไทย ฮ่องกง มาเลเซีย
ฟิลิปปินส์ สิงค์โปร์ สาธารณรัฐประชาชนจีน และ บรูไน บริษัทมีลูกค้าหลายราย
ซึ่งผู้บริหารมีความสัมพันธ์ที่ดีกับลูกค้าดังกล่าว

ปัจจุบันบริษัทมีลูกค้าที่เป็นเจ้าของเรือที่ใช้บริการท่าเทียบเรือประจำ 3 ราย (ทั้ง 3
รายเป็นเจ้าของเรือและ เป็นเจ้าของตู้สินค้าด้วย)
ซึ่งลูกค้าที่เป็นเจ้าของเรือขนส่งระหว่างประเทศจำนวน 2 ราย
มีเส้นทางการเดินเรือหลักระหว่างประเทศไทย ฮ่องกง มาเลเซีย ฟิลิปปินส์ สิงค์โปร์
สาธารณรัฐประชาชนจีน และบรูไน
ลูกค้าที่เป็นเจ้าของตู้สินค้าและบริษัทนำเข้าและส่งออกสินค้าจะใช้บริการขนส่งทางเรือของเจ้าของเรือทั้ง
2 รายข้างต้น ซึ่งมีจำนวนประมาณ 50 ราย และ 200 ราย ตามลำดับ ทั้งนี้ลูกค้าที่สำคัญ ได้แก่
บริษัทผู้จัดหาเฟอร์นิเจอร์ ผู้ผลิตเครื่องกีฬา และผู้ผลิตสินค้าอุปโภคบริโภค
และลูกค้าที่เป็นเจ้าของเรือชายฝั่งจำนวน 1 ราย
มีเส้นทางการเดินเรือหลักระหว่างสุราษฏร์ธานีและบางปะกง
โดยลูกค้าจะทำการขนส่งตู้คอนเทนเนอร์เปล่าไปสุราษฏร์ธานีและบรรจุสินค้าเข้าตู้คอนเทนเนอร์และขนส่งกลับมายังท่าเรือบางปะกะเพื่อรอการส่งต่อไปยังต่างประเทศโดยเรือขนส่งระหว่างประเทศต่อไปอีกทอดหนึ่ง

บริษัทมีรายได้แยกตามประเภทของลูกค้า ได้แก่ บริษัทที่เป็นเจ้าของเรือ
บริษัทที่เป็นเจ้าของตู้สินค้าและผู้นำเข้าและส่งออกสินค้าทางเรือ ในปี 2548 คิดเป็นร้อยละ 26,
48 และ 26 ของรายได้รวม ตามลำดับ และในปี 2549 สัดส่วนของรายได้ดังกล่าวคิดเป็นร้อยละ
28, 41 และ 31 ของรายได้รวมตามลำดับ ทั้งนี้บริษัทมีลูกค้าที่สร้างรายได้มากกว่าร้อยละ 30
ของรายได้รวมจำนวน 1 ราย อย่างไรก็ตามลูกค้ารายดังกล่าวเป็นบริษัทในกลุ่มเดียวกันกับ
Whittler Co.,Ltd. ซึ่งเป็นผู้ถือหุ้นรายใหญ่ของบริษัท
ดังนั้นบริษัทจึงมีความมั่นใจว่าลูกค้ารายดังกล่าวจะใช้บริการของบริษัทอย่างต่อเนื่องต่อไปในอนาคต

 ธุรกิจขนส่งในประเทศ

บริษัท บีทีซี โคสทอล จำกัด จัดตั้งขึ้นเพื่อขนส่งสินค้าในประเทศ
โดยมีเรือลากจูงและเรือลำเลียงไว้เพื่อให้บริการ โดยมีกลุ่มลูกค้าเป้าหมายได้แก่ ท่าเทียบเรือ
บริษัทเรือลำเลียงและลูกค้าทั่วไป โดยปัจจุบันบีทีซี
โคสทอลได้ให้บริการเรือลากจูงเพื่อการนำร่องให้กับเรือบรรทุกตู้คอนเทนเนอร์ในเส้นทางระหว่างจุดทอดสมอปากแม่น้ำบางปะกงกับท่าเรือของบริษัท
บางปะกง เทอร์มินอล จำกัด (มหาชน) ซึ่งบีทีซี โคสทอล
ได้เข้าเป็นผู้ดำเนินการแทนบุคคลภายนอกที่บริษัทว่าจ้างไว้เดิม
ในขณะเดียวกันเรือลำเลียงได้ทำการขนส่งสินค้าให้กับลูกค้าทั่วไป

ธุรกิจขนส่งระหว่างประเทศ

บริษัท แพลทตินั่ม คอนเทนเนอร์ไลน์ส จำกัด
เป็นบริษัทที่ดำเนินธุรกิจการขนส่งระหว่างประเทศทางทะเล
ซึ่งปัจจุบันให้บริการขนส่งในแถบเอเชียเหนือและมีกลุ่มบริษัทลูกค้าเป้าหมายที่เป็นสายการเดินเรือที่มีเครือข่ายการทำงานของตัวแทนและนายหน้าที่กระจายอยู่ในประเทศต่าง
ๆ ในภูมิภาคเอเชีย โดยซื้อระวางเรือกับกองเรือของกลุ่มแพลทตินั่ม
ทั้งนี้ขึ้นอยู่กับเส้นทางการเดินเรือที่ลูกค้าต้องการส่งสินค้าไปยังจุดหมายปลายทาง
แพลทตินั่มได้แต่งตั้งให้ Hub Shipping Sdn Bhd (HUB) เป็นตัวแทนในการบริหารกองเรือ
เนื่องจาก HUB
เป็นบริษัทสายการเดินเรือในประเทศมาเลเซียที่มีประสบการณ์และความชำนาญในด้านการบริหารจัดการกองเรือ
และมีเครือข่ายกระจายอยู่ในประเทศต่าง ๆ เป็นจำนวนมาก
รวมถึงการมีความสัมพันธ์ที่ดีกับลูกค้ามาเป็นเวลานาน ดังนั้นการที่ HUB
เข้ามาบริหารกองเรือของกลุ่มแพลทตินั่ม
จึงเป็นการสร้างเครือข่ายการทำงานซึ่งมีความสำคัญกับระบบการขนส่งโดยตู้คอนเทนเนอร์เป็นอย่างมาก
ทั้งนี้ HUB เป็นบริษัทที่ถือหุ้นใน Whittler Co.,Ltd. ซึ่งเป็นผู้ถือหุ้นใหญ่ในบริษัทและแพลทตินั่ม

3.2.2 กลยุทธ์การแข่งขัน

 ธุรกิจท่าเทียบเรือ

เนื่องจากสถานที่ตั้งที่บางปะกงอยู่ห่างจากกรุงเทพฯ เป็นระยะทางเพียง 52 กิโลเมตร
ซึ่งถือว่าเป็นระยะทางที่ใกล้ตัวเมืองมากกว่าท่าเรือแหลมฉบัง
โดยท่าเทียบเรือของบริษัทเป็นท่าเทียบเรือที่สามารถขนส่งโดยระบบคอนเทนเนอร์แห่งเดียวริมแม่น้ำบางปะกง
และตั้งอยู่ใกล้กลุ่มลูกค้าเป้าหมายที่สำคัญซึ่งเป็นบริษัทที่ผลิตและจำหน่ายสินค้าเพื่อการส่งออก
การให้บริการโรงพักสินค้าเพื่อตรวจปล่อยของขาเข้าและบรรจุของขาออกที่ขนส่งโดยระบบคอนเทนเนอร์
นอกเขตทำเนียบท่าเรือ (รพท./ICD) ที่ริมน้ำ
บริษัทได้รับอนุมัติจากกรมศุลกากรให้จัดตั้งและดำเนินการโรงพักสินค้า ICD ได้ โดยโรงพักสินค้า
ICD แห่งนี้มีพื้นที่ติดกับท่าเทียบเรือของบริษัทซึ่งจะช่วยอำนวยความสะดวกแก่ลูกค้า
และลดภาระค่าใช้จ่ายให้แก่ลูกค้าในการต้องจัดหาโรงพักสินค้า เคลื่อนย้ายสินค้าจากโรงพักสินค้า
ICD ไปยังท่าเทียบเรือ
หรือการผ่านพิธีศุลกากรซึ่งจะมีความได้เปรียบเมื่อเทียบกับท่าเทียบเรือคอนเทนเนอร์อื่นๆที่ไม่มีบริการโรงพักสินค้า
ICD ติดกับพื้นที่ท่าเทียบเรือ

1.  การให้บริการ one stop service
    โดยลักษณะการให้บริการของบริษัทนอกจากจะมีบริการท่าเทียบเรือแล้ว
    บริษัทยังได้จัดให้มีบริการอื่น ๆ ที่เกี่ยวข้องเพื่อช่วยอำนวยความสะดวกให้แก่ลูกค้าตลอด 24
    ชั่วโมง

2.  ความสัมพันธ์ที่ดีกับทั้งบริษัทที่เป็นเจ้าของเรือ เจ้าของตู้สินค้า
    และผู้นำเข้าและส่งออกสินค้าทางเรือ

 ธุรกิจขนส่งในประเทศ

สืบเนื่องจากธุรกิจการขนส่งเป็นปัจจัยสำคัญสำหรับอุตสาหกรรมทั่วไป
การพัฒนาการให้บริการขนส่งให้เป็นที่น่าเชื่อถือ อำนวยความสะดวกแก่ลูกค้า
ทั้งในสินค้าที่ทำการขนส่งและในด้านความปลอดภัย
ความตรงต่อเวลาและรับผิดชอบต่อการสูญเสียที่อาจเกิดขึ้นในระหว่างการขนส่ง
เมื่อถูกเปรียบเทียบกับธุรกิจประเภทเดียวกัน ซึ่งผู้บริหารได้ตระหนักถึงความสำคัญ
โดยพยายามรักษาระดับและพัฒนาคุณภาพให้มีศักยภาพในการดำเนินธุรกิจ

ธุรกิจขนส่งระหว่างประเทศ

ธุรกิจขนส่งระหว่างประเทศเป็นธุรกิจหนึ่งที่มีความสำคัญต่อการเจริญเติบโตทางเศรษฐกิจในทุกภูมิภาค
เนื่องจากความต้องการนำเข้าและส่งออกสินค้าของทุก ๆ ประเทศ
ซึ่งแตกต่างกันไปตามปัจจัยพื้นฐานจะต้องอาศัยการขนส่งในการขับเคลื่อน ดังนั้นการที่กลุ่มแพลทตินั่ม
ซึ่งประกอบธุรกิจขนส่งระหว่างประเทศ โดยมีกองเรือ,
เครือข่ายการทำงานของตัวแทนและนายหน้าที่กระจายอยู่ตามประเทศต่าง ๆ
ตามเส้นทางการเดินเรือในกลุ่มประเทศที่ผู้บริหารได้เล็งเห็นถึงแนวโน้มการเจริญเติบโตทางเศรษฐกิจในอนาคต
เพื่อประโยชน์สูงสุดของการดำเนินธุรกิจ
จึงเป็นปัจจัยสำคัญที่จะทำให้กองเรือในกลุ่มแพลทตินั่มจะสามารถดำเนินธุรกิจต่อไปได้ด้วยดีในอนาคต

 3.2.3 นโยบายราคา

ธุรกิจท่าเทียบเรือ

บริษัทมีนโยบายเสนอราคาที่เหมาะสมแก่ลูกค้า โดยพิจารณาจากราคาตลาดและปริมาณการใช้
บริการเป็นสำคัญ ซึ่งโดยทั่วไปจะเป็นไปตามขนาดน้ำหนักและปริมาณสินค้าที่บรรทุกลงเรือ
ประกอบกับปริมาณและจำนวนครั้งของการใช้บริการของลูกค้ารายนั้น ๆ
ซึ่งหากมีการใช้บริการเป็นประจำและในปริมาณที่มากบริษัทจะมีส่วนลดให้
อย่างไรก็ตามเมื่อเปรียบเทียบกับราคาของคู่แข่ง ทั้งในกรณีของราคาปกติและราคาที่มีส่วนลดแล้ว
ราคาของบริษัทก็ยังเป็นราคาที่ต่ำกว่าคู่แข่งขัน
เนื่องจากข้อได้เปรียบในเรื่องของการบริหารต้นทุนที่ต่ำกว่า

นโยบายราคาของบริษัทจะมีทั้งราคาที่คงที่ (Fixed Price)
และราคาที่ขึ้นกับขนาดและประเภทของตู้สินค้า (Variable Price)

 ธุรกิจขนส่งในประเทศ

เป็นราคาตลาดที่สามารถเปรียบเทียบกับราคาของคู่แข่งได้
การกำหนดราคาขึ้นอยู่กับสภาวะเศรษฐกิจ ซึ่งปัจจุบันจะเป็นไปตามน้ำหนัก และ
ปริมาณสินค้าที่บรรทุก

ธุรกิจขนส่งระหว่างประเทศ

การกำหนดอัตราค่าระวางจะขึ้นอยู่กับอุปสงค์และอุปทานของตลาด
และความต้องการของลูกค้าเป็นต้นกำหนด
โดยจะพิจารณาจากราคาตลาดและปริมาณการขนส่งเป็นสำคัญ

 3.2.4 ช่องทางการจัดจำหน่าย

 ธุรกิจท่าเทียบเรือ

1) ลูกค้าที่เป็นเจ้าของเรือ
บริษัทจัดหาลูกค้าที่เป็นเจ้าของเรือเพื่อมาใช้บริการท่าเทียบเรือของบริษัท
โดยใช้ความสัมพันธ์ที่ดีของผู้บริหารที่มีต่อลูกค้าดังกล่าว

2) ลูกค้าที่เป็นเจ้าของตู้สินค้า ลูกค้าที่เป็นเจ้าของตู้สินค้านั้นมีอยู่ประมาณ 50 ราย ซึ่งเป็นลูกค้าที่
ติดต่อกับเจ้าของเรือที่ใช้บริการของบริษัทและฝ่ายการตลาดของบริษัทอยู่แล้ว

3) ลูกค้าที่เป็นบริษัทนำเข้าและส่งออกสินค้าระหว่างประเทศ
บริษัทจัดหาลูกค้าเหล่านั้นโดยฝ่ายการตลาดของบริษัทร่วมกับตัวแทนนายหน้าของบริษัทเจ้าของเรือ
และบริษัทเจ้าของตู้สินค้าที่ต้องการหาลูกค้าเพื่อมาใช้บริการเรือและตู้สินค้า

 ธุรกิจขนส่งในประเทศ

1) ลูกค้าที่ต้องการเรือลากจูงไว้ลากจูงเรือลำเลียงหรือนำร่องเรือบรรทุกสินค้าขนาดใหญ่

2) ลูกค้าที่ต้องการเรือลำเลียงไว้เพื่อขนส่งสินค้าเทกอง และสินค้าที่บรรจุใส่ตู้คอนเทนเนอร์ทั่วไป
เช่น ปูนซีเมนต์ ถ่านหิน แร่บล็อกไซด์ ข้าวโพด และตู้คอนเทนเนอร์

ธุรกิจขนส่งระหว่างประเทศ

1)  สายการเดินเรือที่ต้องการซื้อระวางเรือ หรือเช่าเรือ
    เพื่อขนส่งตู้สินค้าในการนำเข้าและส่งออกระหว่างประเทศ

2)  เจ้าของตู้สินค้าทั่วไปที่ต้องการซื้อระวางเรือเพื่อขนส่งตู้สินค้าทั้งตู้เปล่าและตู้ที่มีสินค้าในการนำเข้าและส่งออกระหว่างประเทศ

 3.2.5 ภาวะการแข่งขัน

เนื่องจากทำเลที่ตั้งท่าเทียบเรือของบริษัท ตั้งอยู่ที่ตำบลท่าข้าม อำเภอบางปะกง
จังหวัดฉะเชิงเทรา โดยห่างจากจุดทอดสมอเรือปากแม่น้ำประมาณ 14
กิโลเมตรเข้ามาในแม่น้ำบางปะกง ซึ่งสถานที่ตั้งของบางปะกงอยู่ห่างจากกรุงเทพฯ
เป็นระยะทางเพียง 52 กิโลเมตรและอยู่ระหว่างท่าเรือกรุงเทพ (คลองเตย กรุงเทพฯ )
กับท่าเรือแหลมฉบัง (จังหวัดชลบุรี) โดยมีโรงงานที่อยู่ในนิคมอุตสาหกรรมต่างๆ
ในบริเวณใกล้เคียงประมาณ 500 แห่ง อีกทั้งไม่มีท่าเรือใดๆในบริเวณใกล้เคียง
ทำให้บริษัทมีความสามารถในการแข่งขันสูง
เรือสินค้าที่เข้าเทียบท่าเรือของบริษัทสามารถเทียบท่าได้ครั้งละ 1 ลำ
และระยะเวลาเทียบท่าเพื่อขนถ่ายตู้สินค้าเข้าและออกของเรือแต่ละลำเฉลี่ยลำละ 1 วัน
และความสามารถของบริษัทในการรองรับตู้สินค้าได้สูงสุด 250,000 TEU ต่อปี
ซึ่งหากพิจารณาปริมาณเรือที่เทียบท่าของบริษัทและจำนวนตู้สินค้าที่ขนถ่ายผ่านท่าเทียบเรือของบริษัท
ในปี 2548 ซึ่งมีจำนวน 201 ลำ และ 105,161 TEUs จะเห็นได้ว่าด้วยศักยภาพของท่าเทียบเรือ
สิ่งอำนวยความสะดวกและบริการอื่นๆของบริษัทยังสามารถรองรับการขยายตัวของจำนวนเรือและตู้สินค้าที่จะมาใช้บริการได้อีกมาก

ท่าเทียบเรือของบริษัท บางปะกง เทอร์มินอล จำกัด (มหาชน)
เป็นท่าเทียบเรือแบบตู้คอนเทนเนอร์ที่ดำเนินงานโดยเอกชน
ดังนั้นการพิจารณาภาวะการแข่งขันจะพิจารณากับธุรกิจท่าเทียบเรือแบบตู้คอนเทนเนอร์ที่ดำเนินงานโดยเอกชน
ซึ่งในปัจจุบันท่าเทียบเรือแบบตู้คอนเทนเนอร์ของเอกชนในประเทศไทยมีทั้งหมด 11 ท่า
ในจำนวนนี้เป็นท่าเทียบเรือที่ได้รับสัมปทานในเขตท่าเรือแหลมฉบังจำนวน 5 ท่า
ท่าเทียบเรือริมแม่น้ำเจ้าพระยา 5 ท่า และท่าเทียบเรือของบริษัทซึ่งอยู่ริมแม่น้ำบางปะกง 1 ท่า
ซึ่งจะเห็นได้ว่าท่าเทียบเรือที่ตั้งอยู่ในแม่น้ำบางปะกงมีเพียงท่าเรือของบริษัทรายเดียว
ดังนั้นจึงไม่สามารถเปรียบเทียบกับท่าเรืออื่นๆได้ เนื่องจากทำเลที่ตั้งที่แตกต่างกัน
รวมทั้งท่าเรือที่มีขนาดที่แตกต่างกัน กล่าวคือ
ท่าเรือที่ตั้งอยู่ริมแม่น้ำเจ้าพระยามีขนาดเล็กกว่าท่าเรือของบริษัท
ส่วนท่าเรือคลองเตยกรุงเทพนั้นมีขนาดใหญ่กว่าบริษัทหลายเท่า
นอกจากนี้ยังไม่สามารถเปรียบเทียบกับท่าเทียบเรือที่ตั้งในบริเวณแหลมฉบังได้
เนื่องจากเป็นท่าเรือเอกชนที่ได้รับสัมปทานจากการท่าเรือแห่งประเทศไทย
ซึ่งแต่ละท่าจะมีการลงทุนสูงและมีขนาดใหญ่กว่าท่าเทียบเรือของบริษัทมาก

นอกจากทำเลที่ตั้งที่สะดวกต่อการขนถ่ายสินค้าและการเดินทางแล้ว
ภายในท่าเทียบเรือของบริษัทยังมีบริการโรงพักสินค้า ICD ที่อยู่ติดกับท่าเรือของบริษัท
ซึ่งเป็นข้อได้เปรียบในการแข่งขันของบริษัทโดยจะทำให้ลูกค้าของบริษัทสามารถประหยัดเวลาและลดค่าใช้จ่ายในการขนส่งเมื่อเทียบกับการใช้ท่าเทียบเรืออื่นๆ

 3.2.6 แนวโน้มอุตสาหกรรม

 ภาวะการขนส่งสินค้าระหว่างประเทศ

จากความต่อเนื่องในโลกาภิวัตรของเศรษฐกิจโลก
การล้มเลิกภาษีนำเข้าภายใต้การก่อตั้งองค์การการค้าโลก
การลดภาษีภายใต้กรอบการค้าเสรีอาเซียน ซึ่งต้องมีการปรับลดอัตราอากรขาเข้าให้เหลือร้อยละ
0-5 ตั้งแต่วันที่ 1 มกราคม 2548 เป็นต้นไป
จะส่งผลให้ปริมาณการค้าและการขนส่งระหว่างประเทศเพิ่มมากขึ้น
เนื่องจากมีข้อจำกัดด้านภาษีน้อยลง
โดยผู้บริโภคสามารถสั่งซื้อสินค้าจากผู้จำหน่ายที่จำหน่ายในราคาต่ำสุดจากจุดใดจุดหนึ่งของโลกก็ได้
ท่าเรือบางปะกงจึงมีโอกาสในการเติบโตไปพร้อมกับการขยายตัวของการขนส่งระหว่างประเทศที่มีโอกาสขยายตัวเพิ่มขึ้น

 ปริมาณการขนส่งสินค้าโดยระบบตู้คอนเทนเนอร์ 

จากตัวเลขในกราฟจะเห็นได้ว่าปริมาณการขนส่งโดยระบบตู้คอนเทนเนอร์ทั้งขาเข้าและขาออกปี
2549 โดยรวมเพิ่มขึ้นจากปี 2548 โดยมีปริมาณการขนส่งขาเข้าจำนวน 1,714,135 Teus
และปริมาณการขนส่งขาออกจำนวน 2,970,388 Teus ในปี 2549
ในขณะที่มีปริมาณการขนส่งขาเข้าจำนวน 1,572,303Teus และปริมาณการขนส่งขาออกจำนวน
2,709,156 Teus ในปี 2548
จะเห็นได้ว่าภาวะการเติบโตทางเศรษฐกิจของประเทศเกี่ยวข้องโดยตรงกับปริมาณการขนส่งสินค้าระหว่างประเทศยังมีแนวโน้มการเติบโตต่อไปได้
ถึงแม้ปริมาณการขนส่งของบริษัทจะลดจำนวนลง
แต่จากแนวโน้มการเติบโตของปริมาณการขนส่งสินค้าระหว่างประเทศยังเป็นไปในทางที่ดีจึงน่าจะส่งผลให้บริษัทมีโอกาสที่จะเพิ่มกำไรจากการดำเนินธุรกิจของบริษัทต่อไป

[]

[]

 3.3 การจัดหาผลิตภัณฑ์หรือบริการ

บริษัทได้รับอนุญาตให้ประกอบกิจการท่าเรือเดินทะเลจากหน่วยงานราชการที่เกี่ยวข้อง เช่น
กรมเจ้าท่า กรมศุลกากร กระทรวงคมนาคม เป็นต้น
และมีการจัดหาเครื่องมือและอุปกรณ์ในการให้บริการ เช่น ปั้นจั่น
รถยกขนาดใหญ่และเล็กสำหรับตู้คอนเทนเนอร์ จากตัวแทนจำหน่ายทั้งในประเทศและต่างประเทศ
โดยบริษัทได้คำนึงถึงคุณภาพ
ความทันสมัยของเทคโนโลยีของเครื่องมือและอุปกรณ์ที่ใช้ในการให้บริการแก่ลูกค้า
เพื่อให้ได้บริการที่รวดเร็ว และมีประสิทธิภาพ

นอกจากเครื่องมือและอุปกรณ์ข้างต้น
บุคลากรจะเป็นสิ่งสำคัญอย่างหนึ่งของการดำเนินธุรกิจของบริษัทโดยบริษัทจะจัดหาบุคลากรที่มีคุณภาพ
และมีนโยบายในการรักษาให้บุคลากรทำงานกับบริษัทในระยะยาว

 3.4 ผลกระทบต่อสิ่งแวดล้อม

บริษัทจะต้องมีการติดตามผลกระทบด้านสิ่งแวดล้อมที่อาจเกิดขึ้นจากการดำเนินธุรกิจ เช่น
ด้านคุณภาพของน้ำ เสียง อากาศ เป็นต้น
โดยมีการติดตามตรวจสอบคุณภาพสิ่งแวดล้อมอย่างต่อเนื่องและเคร่งครัด บริษัทได้ว่าจ้างบริษัท
เอส.พี.เอส.คอนซัลติ้ง เซอร์วิส จำกัด เป็นผู้ดำเนินการในการตรวจสอบผลกระทบดังกล่าว
โดยมีค่าใช้จ่ายเป็นจำนวนเงินปีละ 52,000 บาท
ซึ่งบริษัทจะต้องส่งผลการตรวจสอบผลกระทบดังกล่าวต่อกรมเจ้าท่าเป็นประจำทุกปี
ทั้งนี้ในระยะเวลา 6
ปีที่ผ่านมาบริษัทได้ปฎิบัติให้เป็นไปตามที่กฎหมายกำหนดและไม่ได้ก่อให้เกิดปัญหาใดๆต่อสิ่งแวดล้อม